Publication: Magyar Közlöny
Issue: MK-1999-74 (Year: 1999, Number: 74)
Era: 1990-2004
Section: a 33/1999. (VIII. 24.) OM rendelethez
Paragraph Index: 296

a) Elméleti tárgykörök A gyermek- és ifjúságvédelem pszichológiai és pedagógiai kérdései és iskolai speciális feladatai; a deviáns viselkedés szociológiája (az egyenlőtlenségek, a szegénység, a diszkrimináció, a stigmatizáció problémái); a gyermek- és ifjúkori személyiségzavarok, a pszichoszociális fejlődés krízisei, nehezített élethelyzetek; kommunikációs zavarok a családban és az iskolában; a kiscsoportok fejlesztése, csoportdinamika, konfliktuskezelés; egyéni és iskolai mentálhigiéné, a segítő kapcsolat, önsegítés, kortárs-segítés; az iskolai gyermekvédelem feltételei, együttműködés a nevelőtestülettel, iskolavezetéssel, szülőkkel, fenntartókkal és a gyermekjóléti intézményekkel; segítő-fejlesztő pedagógiai módszerek a prevenció és a reszocializáció érdekében; a szabadidő pedagógiája, egészséges életmód, drogprevenció, devianciák megelőzése.

Source: https://magyarkozlony.hu/hivatalos-lapok/901d8c6b64c1589b7abe98398ad52c80a041d5ed/dokumentumok/8016381309e9c8ba522ed765568d807087cccc2a/letoltes